TVD, 11.5.2005


Naslov: FRANCI ZIDAR ODSTOPIL

Napoved za  voditelja:

V Kozjanskem parku so se zadnje mesece dogajale čudne stvari. Zaposleni nezadovoljni s svojim direktorjem, ki se mu mandat izteče 17. maja, so pisali anonimna pisma, zahtevali sklic izredne seje sveta zavoda in direktorja marsičesa obtoževali. Razmere so se tako zaostrile, da je devet univerzitetno izobraženih strokovnjakov podalo svojo odstopno izjavo, če bo ponovno imenovan dosedanji direktor Franci Zidar. Ta je na današnji novinarski konferenci oznanil, da nepreklicno odstopa kot direktor in prekinja delovno razmerje v Kozjanskem parku.

Franci Zidar je Kozjanski park uspešno vodil skoraj dvajset let. Kljub temu, da zatrjuje, da so očitki na njegov račun neutemeljeni, je danes pismeno obvestil vlado, da šest dni pred iztekom mandata nepreklicno odstopa kot direktor. Ob tem pa je vrnil tudi plaketo občine Kozje, ki jo je za svoje delo dobil lani.

6.54 V Kozjanskem parku se je pač zgodilo to….

22 ….metodo diskreditacije.

Strokovni tim Kozjanskega parka o očitkih direktorju pred kamero noče govoriti, prav tako se do tega zapleta noče opredeljevati župan občine Kozje, ker pravi, da je edina pristojna za ureditev razmer vlada. Ta naj bi že jutri imenovala novega vršilca dolžnosti direktorja. In kaj na številne očitke v več anonimnih pismih odgovarja Zidar?

7.54 Na zahtevo organov ministrstva sem …..

18
…. ne morem nič dodati.

Kljub odstopu pa Zidar ne izključuje možnosti, da bi se sam ponovno prijavil na razpis za direktorja. Ta še ni bil objavljen, saj so pred tem spreminjali statut in razpisne pogoje. Do razpisa pa bo tudi sam kot pravi izpolnjeval spremenjene pogoje po zahtevani univerzitetni izobrazbi, saj naj bi v kratkem diplomiral iz geografije.

